

PROJEKTS uz 07.02.2024.

vēlamais datums izskatīšanai Attīstības komitejā 14.02.2024.

domē: 29.02.2024.

sagatavotājs: Daina Tīruma

ziņotājs: Edgars Sliede

LĒMUMS

# Ādažos, Ādažu novadā

2024. gada 29. februārī Nr.{{DOKREGNUMURS}}

**Par atkritumu apsaimniekošanas reģionālā plāna apstiprināšanu**

Ādažu novada pašvaldības dome izskatīja SIA “Getliņi EKO” (reģ. Nr. . 40003367816, juridiskā adrese: Kaudzīšu iela 57, Rumbula, Stopiņu pag., Ropažu nov., LV-2121.,) (turpmāk – iesniedzējs)) iesniegumu (saņemts 31.01.2024., reģ. Nr. ĀNP/1-11-1/24/562) par Viduslatvijas reģionālā atkritumu apsaimniekošanas plāna gala versiju, kurā aicina pašvaldības uzsākt tā apstiprināšanas procesu.

Pašvaldību likuma 4. panta pirmās daļas 1. punktā noteikts, ka viena no pašvaldības autonomajām funkcijām ir organizēt iedzīvotājiem sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds. Savukārt Pašvaldību likuma 10. panta pirmās daļas 21. punkts nosaka, ka tikai pašvaldības domes kompetencē ir pieņemt lēmumus citos ārējos normatīvajos aktos paredzētajos gadījumos.

Atkritumu apsaimniekošanas likuma (turpmāk - AAL) 10. panta otrā daļa nosaka, ka Atkritumu apsaimniekošanas reģionā ietilpstošās pašvaldības izstrādā atkritumu apsaimniekošanas reģionālo plānu. Atkritumu apsaimniekošanas reģionālais plāns stājas spēkā pēc tam, kad to apstiprinājušas visas atkritumu apsaimniekošanas reģionā ietilpstošās pašvaldības. Pašvaldība lēmumu par atkritumu apsaimniekošanas reģionālā plāna apstiprināšanu 10 darbdienu laikā pēc tā pieņemšanas iesniedz Vides aizsardzības un reģionālās attīstības ministrijai.

Ministru kabineta 2023. gada 13. jūnija noteikumu Nr. 301 “Noteikumi par atkritumu apsaimniekošanas reģioniem” 2.3. punktā noteikts, ka viens no Latvijas atkritumu apsaimniekošanas reģioniem ir Viduslatvijas atkritumu apsaimniekošanas reģions, savukārt minēto noteikumu pielikuma 3. tabulā ir noteikts, ka Viduslatvijas atkritumu apsaimniekošanas reģionā ietilpst Rīgas valstspilsētas, Jelgavas valstspilsētas, Ādažu novada, Bauskas novada, Dobeles novada, Jelgavas novada, Ķekavas novada, Mārupes novada, Ogres novada, Olaines novada, Ropažu novada, Salaspils novada un Siguldas novada administratīvā teritorija.

Ministru kabineta 2021. gada 22. jūnija noteikumi Nr. 397 “Noteikumi par atkritumu apsaimniekošanas valsts un reģionālajiem plāniem un atkritumu rašanās novēršanas valsts programmu” (turpmāk – Noteikumi Nr. 397), nosaka AARP ietveramās prasības. Savukārt AAL 10.1 panta pirmajā daļā paredzēts, ka pašvaldības, izstrādājot AARP, tajā papildu normatīvajos aktos par atkritumu apsaimniekošanas valsts un reģionālajiem plāniem un atkritumu rašanās novēršanas valsts programmu paredzētajam attiecībā uz atkritumu apsaimniekošanas reģionu nosaka sadzīves atkritumu poligonus, kuros tiks turpināta sadzīves atkritumu apglabāšana, un sadzīves atkritumu poligonus, kuros sadzīves atkritumu apglabāšana tiks pārtraukta, sadzīves atkritumu poligonu darbības noteikumus, atkritumu apsaimniekošanas reģionālo centru skaitu, kā arī pašvaldības, kuras piedalās katra atkritumu apsaimniekošanas reģionālā centra izveidē un darbībā.

Viduslatvijas atkritumu apsaimniekošanas reģionā ietilpstošās pašvaldības ir vienojušās, ka Jelgavas valstspilsēta, Jelgavas novads un Dobeles novads izstrādā Viduslatvijas atkritumu apsaimniekošanas reģiona Jelgavas valstspilsētas, Dobeles un Jelgavas novadu atkritumu apsaimniekošanas reģionālā plānu 2023. 2027. gadam, savukārt Rīgas valstspilsēta, Ādažu, Bauskas, Ķekavas, Mārupes, Ogres, Olaines, Ropažu, Salaspils un Siguldas novads izstrādā Viduslatvijas reģionālo atkritumu apsaimniekošanas plānu 2023-2028. gadam (Rīgas valstspilsēta, Ādažu, Bauskas, Ķekavas, Mārupes, Ogres, Olaines, Ropažu, Salaspils un Siguldas novads).

Ievērojot iepriekš minēto, noteiktas Viduslatvijas atkritumu apsaimniekošanas reģionā esošās pašvaldības, tajā skaitā Ādažu novada pašvaldība (turpmāk – Pašvaldība), piesaistot atbilstošus attiecīgās nozares speciālistus, ir izstrādājušas Viduslatvijas reģionālo atkritumu apsaimniekošanas plānu 2023-2028 (Rīgas valstspilsēta, Ādažu, Bauskas, Ķekavas, Mārupes, Ogres, Olaines, Ropažu, Salaspils un Siguldas novads) (turpmāk – Viduslatvijas RAAP)), projektu, iekļaujot tajā spēkā esošajos normatīvajos aktos noteiktās prasības, kas attiecas uz AARP saturu un tajā ietveramo informāciju. Atbilstoši Noteikumu Nr. 397 11. punktam Viduslatvijas RAAP projekts no 2023. gada 18. oktobra līdz 2023. gada 17. novembrim tika nodots sabiedriskai apspriešanai, kuras ietvaros iedzīvotāji varēja iesniegt priekšlikumus par Viduslatvijas RAAP projektu. Sabiedriskās apspriešanas ietvaros tika saņemti privātpersonu un pašvaldību priekšlikumi, kuri tika izskatīti, izvērtēti un, ņemot vērā priekšlikumu saturu, noteiktos gadījumos Viduslatvijas RAAP projekts tika precizēts.

Viduslatvijas RAAP paredz paplašināt atkritumu dalītās vākšanas sistēmu, attīstīt atkritumu apsaimniekošanas institucionālo sistēmu, veidojot spēcīgāku atkritumu apsaimniekošanas reģionu un īstenot aprites ekonomikas principus, lai būtiski palielinātu atkritumu pārstrādi un samazinātu apglabājamo atkritumu apjomus, kā arī, ievērojot Atkritumu apsaimniekošanas valsts plānā 2021.-2028. gadam noteikto, lai nodrošinātu izvirzīto mērķu sadzīves atkritumu apsaimniekošanas jomā sasniegšanu.

Pastāvot visiem iepriekš norādītajiem apstākļiem, kā arī vērtējot Viduslatvijas RAAP projektu, Pašvaldības domes ieskatā Viduslatvijas RAAP ir izstrādāts kvalitatīvi, atbilstoši spēkā esošajiem normatīvajiem aktiem, ietverot tajā visas nepieciešamās un būtiskās plāna sastāvdaļas, kā rezultātā ir atbalstāma Viduslatvijas RAAP apstiprināšana.

Pamatojoties uz Atkritumu apsaimniekošanas likuma 10. panta otro daļu, Pašvaldību likuma 10. panta pirmās daļas 3. un 21. punktu, Ministru kabineta 2021. gada 22. jūnija noteikumiem Nr. 397 „Noteikumi par atkritumu apsaimniekošanas valsts un reģionālajiem plāniem un atkritumu rašanās novēršanas programmu”, kā arī Attīstības komitejas 14.02.2024. atzinumu, Ādažu novada pašvaldības dome

**NOLEMJ:**

1. Apstiprināt Viduslatvijas reģionālo atkritumu apsaimniekošanas plānu 2023-2028 (Rīgas valstspilsēta, Ādažu, Bauskas, Ķekavas, Mārupes, Ogres, Olaines, Ropažu, Salaspils un Siguldas novads) (pielikums).
2. Uzdot Centrālās pārvaldes Administratīvajai nodaļai lēmumu 10 (desmit) darbdienu laikā pēc tā pieņemšanas nosūtīt Vides aizsardzības un reģionālās attīstības ministrijai.
3. Lēmums stājas spēkā pēc tam, kad šī lēmuma 1. punktā norādīto plānu ir apstiprinājušas visas plāna izstrādē iesaistītās pašvaldības (Rīgas valstspilsētas, Ādažu, Bauskas, Ķekavas, Mārupes, Ogres, Olaines, Ropažu, Salaspils un Siguldas novada pašvaldības).
4. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

CKS, IDRV, VARAM, iesniedzējam - @